google/wiki40b huggingface dataset:
Chesterkatedralen

Chesterkatedralen  (Chester Cathedral) er Den engelske kirkes katedral i Chester bispedømme. Den ligger i byen Chester i Cheshire.

Historie

Katedralens fundamenter er fra angelsaksisk tid, datert til 907. I 1092 gunnla Hugh Lupus, jarl av Chester et benediktinerkloster på stedet. Det ble viet til stedets skytshelgen, St. Werburga. Klosterkirken ble stadig utvidet inntil 1250, da den stort sett hadde fått dagens form. 
Ved oppløsningen av Englands klostre i det 16. århundre ble klosterkirken en katedral. Den klarte seg nesten uskadd gjennom oppløsningsprosessen, først og fremst fordi Henrik VIII var en beundrer av bygningen. Noen bygge arbeider ble utført senere, og i det 19. århundre ble det gjennomført et omfattende restaureringsprogram hvor man også innførte noen nye elementer. De som hadde ansvaret for dette var Thomas Harrison i årene 1818–1820, Richard Charles Hussey 1843–1844, George Gilbert Scott 1868–1876 og Arthur Blomfield 1882–1887.
Praktfuruskuddvikler

Utseende

En middelsstor til stor (vingespenn 16-24 millimeter) vikler, rustrød med hvite tegninger. Hodet er kledt med lyse hår, thorax med røde. Bakvingen er gråbrun. Arten ligner mye på rød furuskuddvikler (Rhyacionia buoliana), men forvingens tegninger er vanligvis noe skarpere, de hvite strekene litt bredere. I noen tilfeller er det umulig å skille de to artene på ytre utseende og man må dissekere ut kjønnsorganene for å bestemme arten med sikkerhet.

Levevis

Larvene utvikler seg på skudd av ulike furu-arter (Pinus spp.), blant andre furu (Pinus sylvestris) og aleppofuru (Pinus halepensis).
De voksne viklerne flyr om natten i juli-august.

Skadedyr

Arten er ikke regnet som en alvorlig skadegjører men kan noen ganger gjøre skade på furu ved å ødelegge skuddene slik at treet får en kronglete vekst.

Utbredelse

Arten er utbredt i Europa, unntatt i sørøst og lengst i nord, og i det nordlige Asia østover til det østligste Russland og Korea.
I Norge er den utbredt i de sørlige landsdelene nordover til Hordaland og den nordlige delen av Oppland.
NM i maraton 2003

Norgesmesterskapet i maraton 2003 var en del av NM i friidrett 2003, og ble arrangert som et eget stevne på Ski 5. oktober 2003.
It's Almost Tomorrow

«It's Almost Tomorrow» er en amerikansk populærmusikk sang med melodi av Gene Adkinson og tekst av Wade Buff. sangen ble opprinnelig skrevet i 1953, da Adkinson og Buff gikk på high school. The Dream Weavers, ei sanggruppe hvor opphavsmennene Adkinson og Buff var medlemmer, spilte inn den største versjonen for Decca Records med katalognummer 29683.
Den ble også spilt inn på plate av andre artister, innbefattet Jo Stafford/Paul Weston orch for Columbia Records med katalognummer 40595.
I Storbritannia gjorde Mark Wynter en coverversjon i november 1963. Den ble utgitt av Pye Records med katalognummer 7N155577.
Jimmy Velvit fra Florida fikk en mindre hit med sangen i 1965.

Norsk versjon

Jacob Hjelte har skrevet enn norsk tekst. På norsk bærer den tittelen «Vi leker med ilden».

Listeplasseringer

The Dream Weavers' versjon nådde en syvendeplass på Billboard-listen i 1956.
Jo Staffors versjon nådde en fjortendeplass på Billboard-listen i 1956.
David Carroll (nummer 20)
Snooky Larson (nummer 20)
Sangen nådde en sjetteplass på Cash Box-listen, hvor alle versjonene var kombinert.
Valentines (Uruguay)

Økonomi

Jordbruksaktivitet er viktig i byen.

Transport

Ruta 19 forbinder Valentines med Cerro Chato, Villa del Carmen og Chuy.
Bahrainsk dinar

Bahrainsk dinar er valutaen i Bahrain. Valutakoden er BHD. Den er delt opp i 1000 fils og ble introdusert i 1965 som erstatning for Gulf-rupi, med vekslingskursen 10 rupi = 1 dinar. Navnet på den bahrainske dinaren stammer fra den romerske denariusen. Den gis ut av Bahrains sentralbank, Central Bank of Bahrain.
Saphobius

Utseende

Små (ca. 4 millimeter), brede, svarte skarabider. Hodet er bredt skovlformet med to tenner på forkanten.

Utbredelse

Slekten er endemisk for New Zealand.
Norsk Anchorite Klubb

Norsk Anchorite Klubb ble stiftet i London den 15. mai 1944, etter et initiativ fra kong Haakon. Klubben beskrives som «et faglig og sosialt forum for personer med maritime interesser i Norge». Formålet er å fremme samhold og fellesskap «in the fine Spirit of the Sea». Klubben er inspirert av britiske The Anchorites, som ble stiftet i 1919. Kong Haakon og kronprins Olav var flere ganger gjester hos The Anchorites under sitt opphold i England under andre verdenskrig.
Klubben styres av et Skipsråd, en Skipper (styreformann), og «mannskaper» (medlemmer). Klubbens mannskaper er først og fremst ledende personer fra maritime næringer, embetsverk og marine. Jon Meyer overtok i mars 2018 som ny Skipper.
For å bli medlem, må man inviteres av et eksisterende medlem, og godkjennes av Skipsrådet. Medlemskap koster 1000 kroner årlig. I tillegg betaler medlemmene for middagen.
Til klubbens årlige fire middager inviteres en Principal Guest. Norsk Anchorite Klubb opplyser at blant annet stortingspresidenten, forsvarssjefen, generalinspektøren for Sjøforsvaret, den amerikanske og den britiske ambassadør, presidenten i Norges Rederiforbund, kringkastingssjefen, sjefredaktøren for Dagens Næringsliv, NHO-presidenten, flere statsråder, statssekretærer og stortingspolitikere har vært principal guests.
Sasha Bordeaux

Sasha Bordeaux er en fantasiskikkelse i DC Universe, Hun var den første som primært var assosiert med Batman, og utviklet senere et forhold til Checkmate i to av dennes inkarnasjoner. Hunble skapt av Greg Rucka og Shawn Martinbrough, og opptrådte for første gang i tegneserien Detective Comics #751.
Hokksund Troppsturn

Hokksund Troppsturn ble stiftet 6. februar 2002, og var en fleridrettsklubb i Hokksund som hadde tilbud i troppsturn, showdans og cheerleading. Klubben hadde fra stiftelsen og frem til juni 2007 trenerlegenden Inger Marie Holte som hovedtrener i troppsturn.
Klubben ble fusjonert med Hokksund Turnforening 22. juni 2015. Navnet på den fusjonerte klubben ble "Hokksund Turnforening"

Troppsturn

Klubben oppnådde mange topp-plasseringer i nasjonale og regionale konkurranser.

Cheerleading

Klubbens cheerleadinggruppe Hokksund Highlights fikk flere gode regionale, nasjonale og internasjonale plasseringer.
Roland Huntford

Polarekspedisjoner

Huntford har vært korrespondent for avisene The Observer i Helsingfors og Stockholm. Som ivrig fjellklatrer og skiløper besøkte han ofte den norske fjellheimen, og det var også denne entusiasmen som førte til interessen for norske polarhelter. Hans kritikerroste biografier om Fridtjof Nansen, Robert Falcon Scott, Roald Amundsen og Ernest Shackleton vakte betydelig oppmerksomhet både i England og i Norge. Huntfords bok Scott & Amundsen dannet grunnlaget for mini-serien The Last Place on Earth (1985).
Hans generelle interesse for ski førte også til boken To planker og en lidenskap; skiløpingens historie, utgitt i 2006, en innføring i skiløpingens historie.
Som alle som skriver om de norske og britiske polfarerne er det påfølgende diskusjoner i begge land, særlig i dualismen Scott og Amundsen. Huntford fremmet det synspunkt at Roald Amundsens suksess i nå fram til Sørpolen hadde sin årsak i overlegen planlegging mens Scotts feil (hovedsakelig ved ikke å bruke hundesleder) førte til sist til denne ekspedisjonens undergang. Forsvarere av Scotts ekspedisjonen, mest kjent er Ranulph Fiennes, hevder at Huntford mangler egenerfaring i polarekspedisjoner, og i sin biografi over Scott benytter plass på å gjendrive en del av Huntfords konklusjoner om Scotts lederskap. Tilsvarende gjør også boken The Coldest March (2001) av Susan Solomon. Huntford har derimot alltid hevdet at hans mål var ikke å angripe Scott og således rive ned «et britisk nasjonal monument», men å rehabilitere Roald Amundsens dårlige omdømme i særlig Storbritannia. Bak Huntfords bøker ligger omgående undersøkelser og intervjuer, blant annet Tryggve Gran, den eneste nordmannen på Scotts lag.

Andre emner

Sea of Darkness (1975) er Huntsfords roman om Christofer Columbus' ungdom og fram til ham som en middelaldrende mann mot slutten av de 6 årene hvor han appellerte til dronning Isabella i seks år for tre skip å krysse Atlanterhavet med. En av Columbus' motivasjoner er hans møte med en nordmann, Ion Scolvessen, som selv hadde krysset havet i en åpen båt.
En av Huntfords bøker som ikke befinner seg innenfor emnet polarekspedisjoner, er New Totalitarians (1980). Det er en polemisk debattbok om «et ideelt samfunn som har ødelagt demokratiet», i henhold til omslaget. I boken kritiserer han det det svenske sosialdemokratiet, som han mener på lik linje med de nye totalitære i Aldous Huxleys Vidunderlige nye verden (1931) støtter seg mindre på vold og intimidasjon som tidligere undertrykkere, men mer på kynisk overbevisning og forsiktig manipulering for å oppnå sine mål. I 1971 kom boken på svensk under tittelen Det blinda Sverige. Året etter kom den i norsk oversettelse, Fagre ny Sverige: Demokrati eller demokratur.
Sayings of Henrik Ibsen (1996) er en samling sitater, aforismer, og refleksjoner fra den norske dramatikeren Henrik Ibsen, hovedsakelig for et engelskspråklig publikum. Den inngår i en serie med lignende bøker om andre forfattere.
Lårdal (tidligere kommune)

Lårdal er en tidligere selvstendig kommune i Telemark fylke, opprettet som Lårdal formannskapsdistrikt i 1837. Bygda Lårdal var administrasjonssenter i kommunen. Øvrige tettbebyggelser i kommunen omfattet blant andre Dalen, Eidsborg, Høydalsmo og Øyfjell (fram til 1860).
1. januar 1964 ble Lårdal og Mo slått sammen til den nåværende Tokke kommune. Grensen mellom Mo og Lårdal hadde tidligere fulgt Tokke oppstrøms fra innsjøen Bandaks vestende inntil den møtte kommunegrensen mot Vinje sør for Nesland. I Lårdal kommune lå kirkesognene Lårdal, Høydalsmo og Eidsborg. Dalen, som nå er kommunesentrum i Tokke, ligger akkurat der Tokke løper ut i Bandak, hovedsakelig på nordbredden, og lå således i Lårdal kommune.
Lårdal og nabokommunen Kviteseid er kjerneområdet for den muntlige overleveringen av Draumkvedet.
Oppstrømning

Oppstrømning er en form for vertikal blanding av vannmasser som skjer under bestemte forutsetninger i havet, og som fører til at kaldt, tungt og næringsrikt bunnvann kommer opp og erstatter overflatevannet.
Når en vind blåser over åpent hav, vil de øvre vannlaga trekkes i vindretningen, men på grunn av corioliseffekten med en avbøyning i forhold til vindretningen på 45° mot høyre på den nordlige halvkula og 45° mot venstre på den sørlige. Og da corioliskraften mellom vannlag vil vannet med økende dybde avbøyes mer mens strømningshastigheten reduseres – en Ekmanspiral dannes. Nettotransporten blir da 90° til høyre (eller venstre) for vinden hvilket vil si at hvis den rådende vindretningen et sted på den nordlige halvkula er slik at kysten ligger på venstre side sett i vindretningen, vil de øvre vannlaga trekkes ut fra kysten. Dermed erstattes det bortdrevne vannet med vann fra dypet – oppstrømning. Dette fenomenet ble først beskrevet av den svenske fysiker og oseanograf Vagn Walfrid Ekman i 1902, og kalles ekmantransport.
Et beslekta fenomen finnes i verdenshavene langs ekvator. Her fører de østlige passatene overflatevann vekk fra ekvator mot nord og mot sør, og en oppstrømning oppstår ved ekvator på grunn av divergerende vannmasser.
Også i Sørishavet foregår en storstilt oppstrømning. Her blåser en sterk og vedvarende vestavind rundt Antarktis, og driver overflatevann vekk fra iskanten, og vann trekkes opp fra stort havdyp. I mange oseanografiske modeller utgjør oppstrømningen i Sørishavet en viktig drivkraft for strømningsmønsteret i verdenshavene.
Oppstrømning har stor betydning for primærproduksjonen av planteplankton. Bunnvannet er rikt på næringssalter som stammer fra bunnfelt dødt organisk materiale, mens overflatevann normalt er næringsfattig. Når det næringsrike vannet kommer opp i de øvre vannlag der lyset kan trenge ned, ligger forholdene til rette for oppvekst av planteplankton. Oppstrømningsområder har derfor en høg produksjonsevne målt i g karbon per m². Planktonet gir i sin tur grunnlag for en høg produktivitet oppover i havets næringskjede; derfor er oppstrømningsområder fiskerike, og gir grunnlag for viktige fiskerier.
Hognfjorden

Hognfjorden er en fjord på vestsiden av Hinnøya i Sortland kommune i Nordland. Fjorden strekker seg fra Holmen og Kvalsaukan ved Sortlandssundet østover til Eidbukta, der den svinger nesten 90 grader og går med navnet Sørfjorden sørover til Sørfjordbotn.
Fylkesvei 82 går over Kvalsaukan bru over den ytre delen av Hognfjorden. Brua ble åpnet i 1975. Fra Holmen går fylkesvei 960 på nordsiden av fjorden til Eidbukta og over Godfjordeidet til Godfjorden. Fra Osvoll går kommunal og privat vei gjennom Osvolldalen til Sørfjorden, og privat vei videre til Gombogen i Kvæfjord.
Pyramus-kvartalet

Pyramus-kvartalet (svensk: Kvarteret Pyramus) er et kvartal i Gamla stan i Stockholm. Kvartalet er omgitt av Schönfeldts gränd i nord, Lilla Nygatan i vest, Stora Nygatan i øst og Tyska brinken i sør. Kvartalet består i dag av fem eiendommer: Pyramus 1, 2, 8 og 11–12.  På Alfred Rudolf Lundgrens kart fra 1885 vises åtte eiendommer.

Navnet

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Pyramus» var i den greske mytologien en tragisk helt. I Ovids beretning om Pyramus og Thisbe, brukte Ovid Thisbe som inspirasjon til sin tragiske heltinne som tok sitt liv når hun fant sin elskede Pyramus død. Pyramus på sin side drepte seg selv i troen på at Thisbe hadde blitt drept av en løve. Thisbe er også navnet på nabokvartalet i nord.

Kvartalet

Stockholms andre bymur, oppført på andre halvdel av 1300-tallet og 1400-tallet, strakk seg gjennom kvartalet i retning nord-sør. Ved en arkeologisk forundersøkelse i Tyska Brinken ved siden av Pyramus 1 ble det i samband med gravearbeider i 1993 påtruffet deler av det såkalte Bocktornet, som var en del av den andre, ytre bymuren.
Kvartalet fikk sin nåværende, nesten firkantede form etter storbrannen i Stockholm 1625, som helt ødela den sydvestre delen av Stadsholmen. I stedet for smale smug og langsmale kvartaler hvor en brann kunne spre seg raskt, ble her Stockholms første organiserte reguleringsplan, hvor man skapte store like kvartaler bebygd med murhus, startet i 1627.
Pyramus 11 ligger mot Schönfeldts gränd og besto opprinnelig av tre eiendommer (Pyramus 5, 6 og 7). Hjørnehuset Stora Nygatan 32 ble bygd i 1651 og vises på Erik Dahlberghs kobberstikk over Karl X Gustav av Sveriges begravelsestog i 1660. Det ble påbygd i 1780 og i 1912 sammenbygd med Pyramus 6 (Lilla Nygatan 19), som ble oppført i 1636 og ombygd i 1837. Her lå på 1700-tallet kjelleren Tre Spisar, som i lang tid var skomakersvennenes herberge. I Stora Nygatan 34 finnes bygningsrester fra middelalderen i husets kjeller.
Pyramus 12 (Stora Nygatan 36) ble oppført på 1600-tallet og her er det også bygningsrester fra middelalderen. I 1854 ble det bygd et nytt hus, som i 1902 fikk sitt nåværende utseende av arkitekt Carl Østmann. Han gav fasadene et historisk preg med karnapp, steininnrammede vinduer og en underetasje kledd i kvaderstein.
Pyramus 2 (hjørnehuset Stora Nygatan 38 / Tyska brinken) var i 1651 eid av Henrik Meurman (1625-1672), silkehander og rådmann i Stockholm. Bygningen ble revet og i 1762 erstattet av et nytt hus, hvor fasaden fremdeles er bevart i nesten opprinnelig stand.
Statsrådets informasjonskontor

Statsrådets informasjonskontor (kinesisk: 国务院 新闻 办公室, pinyin: Guówùyuàn Xīnwén Bàngōngshì, offisiell engelsk oversettelse: State Council Information Office, SCIO) er et administrativt embede stilt under Folkerepublikken Kinas Statsråd. Det er den kinesiske regjerings hovedorgan for informasjon. 
Underlagt dette kontoret er Byrået for internetanliggender, som regulerer sensuren av internett i landet.
Tankōbon

En tankōbon (単行本 uavhengig bok/enkeltbok) er en bok som er fullstendig i seg selv, og ikke en del av en serie eller korpus. Begrepet brukes ofte til å referere til samlede bind med en enkelt mangaserie, i motsetning til tidskrifter (雑誌 zasshi), som gjerne kan ha flere mangaserier.
Georg Michaelis

Bakgrunn

Georg Michaelis ble født inn i en juristfamilie og hadde seks søsken. Han vokste opp i Frankfurt an der Oder, og hans far døde i 1866 av kolera. Michaelis studerte jus i Breslau, Leipzig og Würzburg, og tok den juridiske doktorgrad.

Jurist

Mellom 1885 og 1889 bodde han i den japanske hovedstaden Tokyo, hvor han var jusprofessor ved det juridiske fakultet ved Dokkyo-universitetet, som på det tidspunktet ble kalt «foreningen for tyske vitenskaper» (Doitsu-gaku Kyokai). Senere arbeidet han i den prøyssiske statsadministrasjonen, og ble i 1909 prøyssisk statssekretær. Fra 1915 var han leder for Reichsgetreidestelle, (rikskornkontoret) som under første verdenskrig var ansvarlig for administrasjonen av prøyssisk korn.

Kansler

Etter at Theobald von Bethmann Hollweg måtte gå av som tysk kansler, ble Michaelis i 1917 utnevnt i stillingen, og i tillegg som Preussens ministerpresident. Han beholdt disse posisjonene frem til 31. oktober samme år, da han gikk av.

Senere karriere

Fra 1. april 1918 til 31. mars 1919 var han overpresident for den prøyssiske provinsen Pommern. Etter første verdenskrig samarbeidet han med de lokale arbeider- og soldatrådene, men ble likevel etter kort tid avsatt av den nye sosialdemokratiske regjeringen i Preussen.
Senere arbeidet Michaelis som økonomisk lobbyist, for studentorganisasjoner og i den lutherske kirkesynoden i Preussen. Han ble medlem av Deutschnationale Volkspartei (DNVP). I 1921 utgav han sine memoarer, Für Staat und Volk. Eine Lebensgeschichte.
Henning (Steinkjer)

Henning er ei bygd i Steinkjer kommune, med kirke og flyplass. 
Henning Skilag har en lang merittliste.
I middelalderen utgjorde bygda ett av Sparbyggjafylkes åtte skipreider under navnet Bagabú eller Baghabu.
Cyclyrius

Utseende

Middelsstore blåvinger uten stjert på bakvingen. Begge kjønn er blåfiolette på oversiden, hunnen gjerne med en gyllen glans. Undersiden av forvingen er brunoransje med brun ytterkant og noen brune flekker, bakvingen er gråbrun med et hvitt siksak-tverrbånd.

Levevis

Disse somemrfuglene holder gjerne til i steinete busklandskap. Larvene kan finnes på mange ulike planter i erteblomstfamilien.

Utbredelse

Slekten forekommer ikke i Europa, men Cyclyrius webbianus lever på Kanariøyene (La Gomera, Tenerife, La Palma og Gran Canaria). Cyclyrius mandersi lever bare på Mauritius, så slekten har en merkelig spredt utbredelse.
Tåtten om Torstein fra Østfjordene

Tåtten om Torstein fra Østfjordene (Þorsteins þáttr austfirzka eller Þorsteins þáttr Austfirðings) er en tått, en kort islendingesaga fra 1200-tallet. Historien foregår i Norge i kong Magnus den godes styretid (ca 1040) og handler om Torstein som på en pilegrimsreise redder en ung nordmann i livsfare. Nordmannen kalte seg Styrbjørn, men da Torstein treffer ham igjen i Norge etterpå, forstår han at det er kongen han har hjulpet.
Sagaen har blitt sammenlignet med Tåtten om Reidar og lignende fortellinger hvor «a bashful (beskjeden) Icelander in the Norwegian royal court performs some brave deed which wins him respect in the court and renown on his return to Iceland.» Historien blir beskrevet som «ganske uhistorisk».
Oversatt til norsk av Jon Gunnar Jørgensen i fembindsverket Islendingesagaene, 2014.
Eshan Yi

Eshan (kinesisk: 峨山彝族自治县; pinyin: Éshān yízú Zìzhìxiàn) er et administrativt fylke for yi-folket i byprefekturet Yuxi i provinsen Sichuan i Folkerepublikken Kina. 
Befolkningen var på 145 783 innbyggere i 1999.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Zhidun

Zhīdùn (tradisjonell kinesisk: 支遁, Wade-Giles: Chih-tun; født 314 i Kaifeng, død 366) var en kinesisk buddhistmunk og buddhistisk filosof under det  østlige Jin-dynastiet. Som en kinesisk forfatter, lærd og fortrolig hos den kinesiske regjering, hevdet han at alle som fulgte buddhismen i slutten av deres liv ville gå inn i Nirvana.
Oizumiobservatoriet

Ōizumiobservatoriet er et privat astronomisk observatorium i Ōizumi i Gunmaprefekturet, Japan. Dets observasjonskode er 401.
Amatørastronomen Takao Kobayashi har gjort svært mange av sine oppdagelser av småplaneter ved observatoriet. Siden dets grunnleggelse har omkring 1200 asteroider og deres posisjoner blitt oppdaget ved observatoriet ved å bruke et 250 mm teleskop.
Hans Rosenfeldt

Forfatterskap

Sammen med Michael Hjorth har han gitt ut kriminalromanene Mannen som ikke var morder (på norsk i 2011), Dødens disippel (på norsk i 2012) og Fjellgraven (på norsk i 2013) om «kriminalpsykologen Sebastian Bergman».
Odontolabis castelnaudi

Utseende

En stor til meget stor (hannen 52-94 millimeter) og kraftig, svart hjortebille med gulbrune eller rødbrune dekkvinger. Forkroppen er matt, dekkvingene blanke. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever mmed en liten tann ved roten og et par kraftige tenner i spissen, mindre hanner har ofte korte, kraftige kjever som er mer eller mindre sagtakkede. Hodet har et kort, trekantet utskudd bak fasettøynene. Pronotum er innsnevret bakerst, mest hos store hanner. Hunnen er bredere, uten forstørrede kjever, hodet med et rundet utskudd under fasettøynene. Forkroppen er blankere enn hannen, og dekkvingene har vanligvis en svart sømstripe.

Levevis

Larvene utvikler seg i råtne trestammer.

Utbredelse

Arten lever i Malaysia, Sumatra og Borneo.
Tug of War International Federation

Tug of War International Federation (TWIF) er det internasjonale idrettsforbundet for tautrekking, stiftet 24. september 1960. Forbundet ble anerkjent av Den internasjonale olympiske komité på den 113. sesjonen (4.–6. februar 2002) og er medlem av Association of IOC Recognised International Sports Federations.
TWIF består av 54 nasjonale medlemsforbund over hele verden, med til sammen rundt 40 000 utøvere. TWIF organiserer verdensmesterskap og europamesterskap. Forbundskontoret ligger i Rock County i Wisconsin i USA.
Sherington

Historie

Stedsnavnet kommer fra angelsaksisk for «Sciras eiendom». I Domesday Book (1086) er landsbyen nevnt som Serintone. 
Sognekirken er dedikert sankt Laudus   (Laud) fra Coutances i Normandie.
I 2006 ble jordbruksområder ved Sherington og andre landsbyer i område kjøpt opp av en amerikansk spekulant, som ønsker å selge tomter til selvbyggere. I distriktets 25-årsplan, som gjelder frem til 2030, er det ikke lagt opp til noen endring i reguleringsplanen. Det virker derfor usannsynlig at de som kjøper tomter vil få byggetillatelse i overskuelig framtid, og mange kan derfor ha tapt penger på å kjøpe tomter som er nesten verdiløse.
Mygalobas

Utseende

En nokså liten, ensfarget matt sjokoladebrun trebukk. Antennene er litt over halvparten så lange som kroppen, den ytre delen litt sagtakkede. Pronotum er nesten kulerundt i den fremre delen, kraftig innsnevret ved roten. Dekkvingene er jevnbrede med markerte "skuldre". Beina er ganske lange, lårene er noe fortykkede i midten (ikke klubbeformede som hos mange lignende slekter).

Levevis

Larvene utvikler seg i død ved. De voksne billene besøker gjerne blomster.

Utbredelse

Arten lever i det sørøstlige Brasil.
Pseudenyo benitensis

Utseende

En middelsstor (vingespenn ca. 50–60 millimeter), mørkt brunlig svermer. Forvingen har to tenner i spissen og et rettvinklet tilbaketrukket bakhjørne. Bakvingen er svart med en gul flekk ved roten.

Utbredelse

Arten er utbredt i vestlig-sentrale deler av Afrika, den er kjent fra Nigeria, Gabon og Ekvatorial-Guinea.